Jegyzőkönyv

ELTE TTK Kari Ösztöndíj Bizottság (KÖB), 2012. március 27-i ülés

Jelen vannak,

Tagok szavazati joggal:

Radnai Tamás a KÖB elnöke

Zomborácz Kitti tag, a HÖK biológia szakterület delegáltja

Finder Balázs tag, a HÖK földrajz- földtudományi szakterület delegáltja

Lövei Klára tag, a HÖK kémia szakterület delegáltja

Horváth Anikó tag, a HÖK környezettudományi szakterület delegáltja

Fórizs Dorottya tag, a HÖK matematika szakterület delegáltja

Török Gabriella tag, az ELTE TTK Tanulmányi Osztály vezetője

Tóth Róza tag, a HÖK esélyegyenlőségi biztosa

Póttagok, a HÖK által delegált tag kimentése esetén szavazati joggal:

Sándor Máté Csaba póttag, a HÖK fizika szakterület delegáltja

Végh Tamás póttag, HÖK földrajz- földtudományi szakterület

Tischler Orsolya póttag, a HÖK kémia szakterület delegáltja

Gyüre Zsolt póttag, HÖK környezettan szakterület

Állandó meghívottak tanácskozási joggal:

Dukán András Ferenc állandó meghívott, a HÖK elnöke

Kovács Fanni ellenőrző bizottság

Meghívottak, tanácskozási joggal:

* -

dasd, tanácskozási joggal

Az ülést Radnai Tamás 17:23–kor megnyitja.

Napirendi pontok:

1. Bejelentések
2. MSc/MA ösztöndíj
3. Egyszeri sport-, tudományos- és kulturális ösztöndíj pályázatok
4. Szakmai Gyakorlati Ösztöndíjak
5. Egyebek

A napirend **8 igen, 0 nem, 0 tartózkodás mellett elfogadva**

A napirendi pontok tárgyalása

1) Bejelentések

Dukán András Ferenc: A Kari Tanács elfogadta a KÖB ügyrendjét, a KÖB titkár választást meg kell ismételni.

Radnai Tamás Tischler Osrsolyát javasolja a jegyzőkönyv vezetés átvételére, abban az esetben ha a megbízott titkár távozik az ülésről, vagy távol marad az üléstől. A javaslatot a KÖB **8 igen, 0 nem, 0 tartózkodás mellett** támogatta.

Dukán András Ferenc: A Kari Tanács a HKR módosításokat is elfogadta, melyek a Szenátusi döntés követően lépnek életbe, ennek ellenére már meg lehet tárgyalni a pályázati kiírásokat.

2) MSc/MA ösztöndíj

Radnai T. tájékoztatta a bizottságot a kialakult pontszámokról. Tájékoztatott továbbá, hogy elutasításra került 3 pályázat, melyek közül:

* 2 elbírált pályázat nem teljesítette a pályázati kiírás feltételeit
* 1 hallgató két pályázatot adott, két szakkal, ráadásul tavaly már elnyerte a pályázatot

Vita bontakozott ki a pályázat kiírásával kapcsolatban, mivel a pályázatból kimaradtak a tanár szakos hallgatók, akik nincsenek fent azokon a levelezőlistákon ahol a pályázat is kihirdetésre került. A KÖB megvizsgálja, hogy mennyi reklamáció fut be ilyen jellegű panasszal és ennek tükrében fog döntést hozni az egyedi panaszok esetén.

Radnai Tamás a pontszámok alapján egyenesen arányos elosztást javasol, az alábbiak szerint:

Az MSc/MA Ösztöndíj maximuma – a legmagasabb pontszámra (40,74) – 108000 Ft (21720 Ft/hó) legyen, a minimuma a legalacsonyabb pontszámra (19,67) – 51800 Ft (10360 Ft/hó) legyen.

Dukán András a KÖB ügyrendnek megfelelő levélszavazást javasol és kéri Radnai Tamást, hogy az előterjesztést ülésen megtárgyaltaknak megfelelőn nyújtsa meg. A levélszavazás 2011. november 28-án 9 órakor zárul.

*Lövei Klára és Végh Tamás 18:07-kor távozott, Fórizs Dorottya 18:16-kor megérkezett.*

3) Egyszeri sport-, tudományos- és kultúrális ösztöndíj pályázatok

A 2-es számú egyszeri sport-, tudományos- és kultúrális ösztöndíj pályázatot a KÖB **8 igen, 0 nem, 1 tartózkodás mellett** elutasítja.

A 17-es számú rendkívüli szociális támogatás pályázatot a KÖB **1 igen, 8 nem, 0 tartózkodás mellett** nem tudja támogatni.

A 10-es számú rendkívüli szociális támogatás pályázatot a KÖB **9 igen, 0 nem, 0 tartózkodás mellett** hiányossá nyilvánította, a pályázótól a szociális háttér részletezését kéri.

A 8-as rendkívüli szociális támogatás pályázatot a KÖB **8 igen, 0 nem, 1 tartózkodás mellett** 19000 Ft-tal támogatja.

A 2-es számú rendkívüli szociális támogatás pályázatot a KÖB **9 igen, 0 nem, 0 tartózkodás mellett** 5000 Ft-tal támogatja.

A 1-es számú rendkívüli szociális támogatás pályázatot a KÖB **9 igen, 0 nem, 0 tartózkodás mellett** 5000 Ft-tal támogatja.

A KÖB **9 igen, 0 nem, 0 tartózkodás mellett** a további táragyalást nem igénylő, egyértelmű kategóriába eső pályázatokat a rájuk vonatkozóösszeggel támogatja

*Zomborácz Kitti 18:07-kor távozott.*

4) Szakmai Gyakorlati Ösztöndíjak

*A vonatkozó HKR módosítást a szenátus a 2011 decemberi ülésén veszi napirendre.*

Dukán A. F. elmondta, hogy a jelenlegi szabályozások alapján a kiírásnak 3 módja van:

* várni a kiírással a Szenátusi döntésig
* kiírni a pályázatot olyan leadási határidővel, ami a Szenátus döntése utáni
* kiírni a pályázatot és átvenni a pályázatokat, a kiírásban jelezve, hogy a Szenátus döntése érvénytelenítheti a kiírást

A KÖB a pályázati kiírásról elektronikusan fog szavazni, amely kiírás tartalmazni fogja azt az információt, hogy a pályázat érvényessége a Szenátus döntésétől függ. A levélszavazás határideje: 2011. november 28., hétfő 9 óra.

5) Egyebek

Dukán A.F. felhívta a figyelmet arra, hogy a szociális elnökhelyettesi tisztséget KÖB tag/póttag töltené be.

Radnai Tamás az ülést 19:39-kor bezárta.